**VZN č. 02/2024 o podmienkach držania psov na území**

**obce Uhrovské Pohradie**

**Čl.1**

**Základné ustanovenia**

1. Obecné zastupiteľstvo v Uhrovskom Podhradí v súlade s § 6 a § 11 ods.4 písm. g) zákona č. 369/1990 Zb. o obecnom zriadení v znení neskorších predpisov v spojení so zákonom č. 282/2002 Z.z., ktorým sa upravujú niektoré podmienky držania psov v znení neskorších predpisov, vydáva toto Všeobecne záväzné nariadenie obce Uhrovské Podhradie č. 02/2024 o podmienkach držania psov na území obce Uhrovské Podhradie ( Ďalej len VZN )
2. Predmetom tohto Všeobecne záväzného nariadenia je úprava nasledovných podmienok držania a vodenia psov na území obce Uhrovské Podhradie ( ďalej len obec ):
3. stanovenie výšky úhrady za vydanie novej evidenčnej známky psa v prípade jej zničenia, straty alebo odcudzenia
4. úprava podrobností o vodení psov
5. určenie miest, kde je vstup so psom zakázaný
6. úprava podrobností o znečisťovaní verejných priestranstiev psami
7. VZN sa vzťahuje na každú fyzickú osobu a právnickú osobu, ktorá je držiteľom psa alebo osobou, ktorá psa vedie.

**Čl. 2**

**Stanovenie výšky úhrady za vydanie náhradnej evidenčnej známky**

1. Každý pes držaný nepretržite viac ako 90 dní na území SR podlieha evidencii psov. Držiteľ psa je povinný prihlásiť psa do evidencie v lehote do 30 dní od uplynutia posledného dňa lehoty uvedenej v prvej vete v mieste, kde sa pes v danom roku prevažne nachádza.
2. Obec vedie evidenciu psov na Obecnom úrade v Uhrovskom Podhradí. Každú zmenu skutočností a údajov, ktoré sa zapisujú do evidencie v obci, je držiteľ psa povinný jej nahlásiť do 30 dní od zmeny týchto skutočností alebo údajov.
3. Obec vydá držiteľovi zaevidovaného psa evidenčnú známku psa, ktorou držiteľ preukazuje totožnosť psa. Evidenčná známka je neprenosná
4. Prvú evidenčnú známku poskytne obec bezodplatne. V prípade straty, odcudzenia alebo zničenia známky vydá obec náhradnú známku za úhradu vo výške 3,50 Eur. Odcudzenie alebo stratu známky je držiteľ povinný do 14 dní oznámiť obci odvtedy, čo odcudzenie, zničenie alebo stratu známky zistil.

**Čl. 3**

**Podrobnosti o vodení psov a zákaz voľného pohybu psov**

1. Na všetkých verejných priestranstvách nachádzajúcich sa v katastrálnom území obce, môže viesť psa len osoba, ktorá je fyzicky a psychicky spôsobilá a schopná ovládať ho v každej situácii, pričom je povinná predchádzať tomu, aby pes útočil alebo iným spôsobom ohrozoval človeka alebo zvieratá a zároveň zabraňovať vzniku škôd na majetku, prírode, a životnom prostredí, ktoré by mohol pes spôsobiť.
2. Vodiť nebezpečného psa mimo chovného priestoru alebo zariadenia na chov, môže len osoba , ktorá je spôsobilá na právne úkony. Na verejnom priestranstve musí mať nebezpečný pes nasadený náhubok.
3. Za psa vždy zodpovedá držiteľ psa alebo osoba, ktorá psa vedie alebo nad psom vykonáva dohľad.
4. Osoba, ktorá psa vedie alebo nad ním vykonáva dohľad, je povinná na požiadanie kontrolných orgánov preukázať totožnosť psa evidenčnou známkou.

**Čl. 4**

**Zákaz vstupu zo psom**

1. Vstup zo psom je zakázaný na týchto verejne prístupných miestach:
* objekty verejnej správy
* cintorín a okolie cintorína
* Kultúrny dom
1. Zákaz vstupu so psom podľa bodu 1 čl. 4 tohto VZN, sa nevzťahuje na :
2. psov so špeciálnym výcvikom
3. psov používaných pri záchranných prácach
4. psov používaných pri plnení úloh civilnej obrany
5. Miesta podľa bodu 1 čl. 4 tohto VZN musia byť viditeľne označené. Toto označenie zabezpečí správca alebo užívateľ budovy alebo zariadenia umiestnením vhodného piktogramu alebo textu.

**Čl. 5**

**Znečisťovanie verejných priestranstiev**

1. Držiteľ psa alebo ten, kto psa vedie, je povinný mať pri sebe vhodnú pomôcku na odstránenie psích výkalov, po znečistení tieto bezodkladne odstrániť z verejného priestranstva.

**Čl. 6**

**Záverečné ustanovenia**

1. Týmto VZN nie sú dotknuté práva a povinnosti fyzických a právnických osôb vyplývajúce z iných právnych predpisov.
2. Toto VZN bolo schválené uznesením obecného zastupiteľstva č. 01-0604/2024 zo dňa 06.04.2024 a účinnosť nadobúda od 22.04.2024

VZN bol vyvesený na úradnej tabuli obce dňa:

VZN bol zvesený z úradnej tabule obce dňa: